บาทเปิด30.17 บาทต่อดอลลาร์ แข็งค่าเล็กน้อย
เงินบาทเปิดตลาด 30.17 บาทต่อดอลลาร์ แข็งค่าเล็กน้อยเกาะกลุ่มภูมิภาคจับตาปัจจัยต่างประเทศเป็นหลัก
4 ธ.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.17 บาท/ดอลลาร์ แข็งค่าเล็กน้อย จากระดับปิดตลาดเย็นวานนี้ที่ระดับ 30.18/20 บาท/ดอลลาร์ เนื่องจากดอลลาร์อ่อนค่าเมื่อเทียบกับทุกสกุลเงินหลัก นักลงทุนยังคงรอความคืบหน้ามาตรการกระตุ้นเศรษฐกิจของสหรัฐและการพัฒนาวัคซีนป้องกันโรคโควิด-29
"บาทแข็งค่าเกาะกลุ่มตามภูมิภาค เนื่องจากดอลลาร์อ่อนค่าเมื่อเทียบกับทุกสกุลเงินหลัก" นักบริหารเงิน กล่าว
ปัจจัยที่มีผลต่อค่าเงินบาทช่วงนี้มาจากต่างประเทศ ส่วนปัจจัยในประเทศ เช่น สถานการณ์ทางการเมืองยังมีผลค่อนข้างจำกัด
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 30.10-30.25 บาท/ดอลลาร์